ai4bharat/Pralekha huggingface dataset:
संरक्षण मंत्रालय
आयएनएस सुमेधने बाली, इंडोनेशियाला भेट दिली
नवी दिल्ली, 5 ऑगस्ट 2022
भारतीय नौदलाच्या आग्नेय हिंदी महासागरामधील लांब पल्ल्याच्या तैनातीचा भाग म्हणून, आयएनएस सुमेध, 04 ऑगस्ट ते 06 ऑगस्ट 2022 या कालावधीत, बाली येथील तान्जुंग बेनोआ बंदराच्या भेटीवर आहे. भारताचा स्वातंत्र्य दिवस आणि स्वातंत्र्याचा अमृत महोत्सव साजरा करण्यासाठी हे जहाज ऑस्ट्रेलियातील पर्थ येथे जात आहे. बाली भेटीमागे द्विपक्षीय संबंध बळकट करणे, लष्करी सहकार्य वाढवणे आणि इंडोनेशियाच्या नौदलाबरोबरची परस्पर कार्यक्षमता सुधारणे हे उद्दिष्ट आहे. बाली येथील वास्तव्यात जहाजाचे कर्मचारी इंडोनेशियन नौदलाच्या त्यांच्या समकक्षांबरोबर व्यावसायिक संवाद, क्रॉस-डेक भेटी आणि क्रीडा-उपक्रमांमध्ये सहभागी होतील.
बालीमध्ये प्रवेश करण्यापूर्वी, जहाजाने 02 ऑगस्ट 2022 रोजी इंडोनेशियन नौदलाचे सिग्मा क्लास कॉर्वेट केआरआय सुलतान हसनुद्दीन यांच्याबरोबर सागरी भागीदारीचा सराव केला. या सरावामध्ये आरमारी नवनिर्मिती, सामरिक तंत्र आणि दळणवळण प्रक्रियांचा समावेश होता, ज्यामुळे दोन्ही नौदलांमधील व्यावसायिक अनुभवांची देवाणघेवाण आणि सागरी सहकार्य मजबूत करण्याची संधी मिळाली.
आयएनएस सुमेध हे नौदलाचे भारतीय बनावटीचे खोल समुद्रात गस्त घालणारे जहाज असून स्वतंत्रपणे विविध भूमिका बजावण्यासाठी तसेच अन्य सागरी मोहिमांच्या सहाय्यासाठी ते तैनात आहे. हे जहाज विशाखापट्टणम येथील भारतीय नौदलाच्या पूर्व तळाचा एक भाग आहे आणि पूर्व नौदल मुख्यालयाच्या फ्लॅग ऑफिसर कमांडिंग-इन-चीफच्या आदेशाखाली ते काम करते.
Jaydevi PS/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
माहिती आणि प्रसारण मंत्रालय
एनएफडीसी स्क्रीन रायटर्स लॅब 2023 ने भारतभरातून निवडले आठ प्रतिभावंत पटकथालेखक आणि पटकथा
मुंबई, 14 सप्टेंबर 2023
एनएफडीसी स्क्रीनरायटर्स लॅबच्या 16 व्या आवृत्तीसाठी जादुई वास्तवता, कल्पनाविश्व, भय/थरार, महिला सक्षमीकरण, सीमेपलीकडील राजकारण, एलजीबीटीक्यू+ मुद्दे आणि मानसिक आजार या विषयांवर आधारित पटकथालेखनाच्या 8 प्रकल्पांची निवड करण्यात आली आहे. देशभरातील खऱ्या प्रतिभेचा विकास करण्यासाठी, जोपासना करण्यासाठी आणि गुणवंतांना प्रोत्साहन देण्यासाठी हा उपक्रम राबवण्यात येतो. निवड झालेले हे 8 पटकथालेखक जाहिरातपट, लघुपट, माहितीपट आणि फीचर फिल्म्स यांचे देखील निर्माते आहेत आणि त्यांनी हिंदी, मराठी, इंग्रजी, ऊर्दू, मलयाळम, बंगाली, ओडिया आणि तिबेटी या भाषांसह विविध भाषांमध्ये लिहिलेल्या पटकथांची निवड झाली आहे. यापैकी दोन लेखक सर्वोत्तम मराठी चित्रपट आणि सर्वोत्तम छायालेखनकला यासाठीचे राष्ट्रीय पुरस्कार विजेते आहेत.
एनएफडीसीमध्ये असलेल्या आम्हाला अगदी ठामपणे असे वाटते की एखादा चित्रपट यशस्वी ठरण्यासाठी लक्षवेधी कथानक, खिळवून ठेवणारी पात्रे आणि अर्थपूर्ण संवाद या सर्वांचा पाया हा अतिशय उत्तम पद्धतीने लिहिलेल्या पटकथेद्वारे घातला जातो, असे एनएफडीसीचे व्यवस्थापकीय संचालक प्रिथुल कुमार यांनी सांगितले. चित्रपट उद्योगातील कल आणि पद्धती लक्षात घेऊन आम्ही लेखकांना वैशिष्ट्यपूर्ण कथांचा चांगल्या प्रकारे विकास कसा करायचा हे तर शिकवतोच पण त्याचबरोबर त्यांना देशांतर्गत आणि आंतरराष्ट्रीय निर्माते आणि गुंतवणूकदार यांच्यासमोर यशस्वीरित्या कसे सादर करायचे हे देखील शिकवतो, अशी माहिती त्यांनी दिली.
तीन भागांमध्ये होणारी ही अतिशय सखोल प्रशिक्षण असलेली कार्यशाळा म्हणजे वार्षिक कार्यक्रम असून उदयोन्मुख आणि प्रस्थापित पटकथालेखकांना भारतभरातील आणि जगातील नामवंत पटकथालेखकांच्या मार्गदर्शनाखाली आपल्या पटकथा संपूर्णपणे विकसित करण्याची संधी उपलब्ध करून देते.
यावर्षीच्या मार्गदर्शकांमध्ये एनएफडीसी पटकथा लेखकांचे संस्थापक लॅब मार्टेन रबार्ट्स , क्लेअर डॉबिन , बिकास मिश्रा  आणि केतकी पंडीत  यांचा समावेश आहे.
मूल्यांकनकर्त्यांमध्ये मेलानी डिक्स, सिंथिया केन, ग्यान कोरिया, आर्फी लांबा, सिद्धार्थ जातला, उदीता झुनझुनवाला आणि कचन कालरा यांच्यासारख्या भारतीय आणि आंतरराष्ट्रीय चित्रपटकार, निर्माते आणि पत्रकारांचा समावेश आहे.
2023 स्क्रीनरायटर्स लॅब मध्ये निवड झालेले सहभागी आणि प्रकल्पांची नावे पुढीलप्रमाणे आहेत:
- अविनाश अरुण- “बूमरँग”
- संजू कडू – “कोसला ”
- रोहन के. मेहता – “ऍब्सेंट”
- नेहा नेगी – “छावणी ”
- वत्सला पटेल – “दांत ”
- बिस्व रंजन प्रधान – “प्रमाण पत्र”
- दिवा शाह – “छब ”
- सविता सिंग – “बॅलेड ऑफ द सर्कस” 
ScreenWriters’ Lab 2023 Batch : Rohan K. Mehta, Vatsala Patel, Sanju Kadu,
Savita Singh, Biswa Ranjan Pradhan, Neha Negi, Avinash Arun, Diwa Shah
Photo Credit: NFDC
एनएफडीसी स्क्रीनरायटर लॅबमधून बाहेर पडलेल्या यापूर्वीच्या पुरस्कार विजेत्या प्रकल्पांमध्ये लंच बॉक्स , लिपस्टीक अंडर माय बुरखा, दम लगा के हैशा, तितली, शब, ए डेथ इन द गूंज, आयलँड सिटी, बॉम्बे रोझ आणि चुसकित यांसारखी काही नावे समाविष्ट होती.PIB Mumbai | N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
पंतप्रधान कार्यालय
अरुणाचल प्रदेशात 254 4-G मोबाईल टॉवरच्या उभारणी बद्दल पंतप्रधानांनी व्यक्त केला आनंद
अरुणाचल प्रदेशात 254 4-G मोबाईल टॉवरच्या उभारणी बद्दल पंतप्रधान नरेंद्र मोदी यांनी आनंद व्यक्त केला आहे.
ट्विट संदेशाच्या माध्यमातून केंद्रीय मंत्री किरेन रिजीजू यांनी माहिती दिली की, अरुणाचल प्रदेशात 254 4-G मोबाईल टॉवर्सचं राष्ट्रार्पण करण्यात आलं. या अतिशय वेगवान इंटरनेट सुविधेमुळे 336 दुर्गम खेड्यातल्या लोकांच्या जीवनात परिवर्तन होईल असं त्यांनी सांगितलं.
केंद्रीय मंत्र्यांच्या या ट्विटवर प्रतिक्रिया देताना पंतप्रधानांनी म्हटलं आहे की,
“अरुणाचल प्रदेशाच्या संपर्क कक्षेत वाढ करणारी ही उत्कृष्ट बातमी आहे.”
पंतप्रधान कार्यालय
उत्तर प्रदेशातल्या काही भागात वीज कोसळून झालेल्या जीवितहानीबद्दल पंतप्रधानांकडून दुःख
मृतांच्या नातेवाईकाना मदत जाहीर
पंतप्रधान नरेंद्र मोदी यांनी, उत्तर प्रदेश मधल्या काही भागात वीज कोसळून झालेल्या जीवितहानीबद्दल दुःख व्यक्त करून मृतांच्या नातेवाईकाना मदत जाहीर केली आहे.
उत्तर प्रदेशमध्ये काही भागात वीज कोसळून झालेली जीवित हानी हृदयविदारक आहे. मृतांच्या कुटुंबियांच्या दुःखात आपण सहभागी आहोत. ईश्वर त्यांना हे दुःख सोसण्याचे बळ देवो,असे पंतप्रधानांनी ट्वीटरवर म्हटले आहे.
उत्तर प्रदेशात वीज कोसळून झालेल्या जीवित हानीबद्दल आणि नुकसानाबद्दल पंतप्रधानांना माहिती देण्यात आली. उत्तर प्रदेशातल्या काही भागात वीज कोसळून प्राण गमावलेल्यांच्या नातेवाईकाला पंतप्रधान राष्ट्रीय सहाय्य निधीतून 2 लाख रुपयांची तर जखमींना 50,000 रुपयांची मदत पंतप्रधानांनी जाहीर केली आहे.
पंतप्रधान कार्यालय
नागरिकत्व सुधारणा कायदा 2019 बाबत पंतप्रधानांचा महत्वाचा संदेश
नवी दिल्ली,16डिसेंबर 2019
नागरिकत्व सुधारणा कायदा कुठल्याही धर्माच्या कुठल्याही भारतीयावर परिणाम करणारा नाही, अशी ग्वाही पंतप्रधान नरेंद्र मोदी यांनी नागरिकांना दिली आहे. यासंदर्भात पंतप्रधानांनी ट्विट केले आहेत.
‘नागरिकत्व सुधारणा कायद्यावरुन होत असलेला हिंसाचार दुर्दैवी आणि अत्यंत व्यथित करणारा आहे.’
वाद, चर्चा आणि मतभेद हे लोकशाहीतील आवश्यक भाग आहेत मात्र सार्वजनिक मालमत्तेचे नुकसान आणि दैनंदिन जीवन विस्कळीत करणे कुठल्याही नीतीशास्त्राला धरून नाहीत.
नागरिकत्व सुधारणा कायदा 2019 ला संसदेच्या दोन्ही सभागृहात भरभरून प्रतिसाद मिळून मंजूर झाला. राजकीय पक्ष आणि खासदारांनी मोठ्या संख्येने तो मंजूर केला. हा कायदा स्वीकार, सलोखा, दयाभाव आणि बंधुभाव ही भारताच्या शतकानुशतकांची जुनी संस्कृती अधोरेखित करणारा आहे.
नागरिकत्व सुधारणा कायदा कुठल्याही धर्माच्या भारतीय नागरिकांवर परिणाम करणारा नाही, याची ग्वाही मी देशवासियांना देत आहे. देशाबाहेर वर्षानुवर्ष छळ सोसलेल्या आणि भारताव्यतिरिक्त इतरत्र कुठेही स्थान नसलेल्यांसाठी हा कायदा आहे.
भारताचा विकास आणि प्रत्येक भारतीयाचे विशेषत: गरीब, पीडित आणि वंचितांचे सक्षमीकरण करण्यासाठी आपण सर्वांनी एकत्रितपणे काम करणे, ही काळाची गरज आहे.
आपल्यात फूट पाडणाऱ्या आणि गोंधळ निर्माण करणाऱ्या गटांच्या स्वार्थी हेतूंना आपण थारा देता कामा नये.
शांती, एकता आणि बंधुभाव राखण्याचा हा काळ आहे. अफवा आणि अपप्रचार यापासून दूर राहण्याचे माझे सर्वांना आवाहन आहे.
Violent protests on the Citizenship Amendment Act are unfortunate and deeply distressing.
— Narendra Modi  December 16, 2019
Debate, discussion and dissent are essential parts of democracy but, never has damage to public property and disturbance of normal life been a part of our ethos.
The Citizenship Amendment Act, 2019 was passed by both Houses of Parliament with overwhelming support. Large number of political parties and MPs supported its passage. This Act illustrates India’s centuries old culture of acceptance, harmony, compassion and brotherhood.
— Narendra Modi  December 16, 2019
I want to unequivocally assure my fellow Indians that CAA does not affect any citizen of India of any religion. No Indian has anything to worry regarding this Act. This Act is only for those who have faced years of persecution outside and have no other place to go except India.
— Narendra Modi  December 16, 2019
The need of the hour is for all of us to work together for the development of India and the empowerment of every Indian, especially the poor, downtrodden and marginalised.
— Narendra Modi  December 16, 2019
We cannot allow vested interest groups to divide us and create disturbance.
This is the time to maintain peace, unity and brotherhood. It is my appeal to everyone to stay away from any sort of rumour mongering and falsehoods.
— Narendra Modi  December 16, 2019
S.Tupe/S.Kakade/P.Kor
(Visitor Counter : 140
युवा व्यवहार आणि क्रीडा मंत्रालय
क्रीडाक्षेत्रातून अमली पदार्थ हद्दपार करण्यासाठी योजलेल्या युनेस्कोच्या निधीतील भारताचा सहभाग म्हणून 2022 मध्ये क्रीडा आणि युवक व्यवहार मंत्रालयाने दिले 72,124 डॉलर्सचे योगदान
नवी दिल्ली, 7 एप्रिल 2022
पॅरिसमध्ये 29 ते 31 सप्टेंबर 2019 या कालावधीत भरलेल्या 7व्या कॉन्फरन्स ऑफ पार्टीज ठरावाअंतर्गत सहभागी देशांनी युनेस्कोच्या क्रीडाक्षेत्रातून अमली पदार्थ हद्दपार करण्यासाठीच्या निधीत आपल्या देशाच्या नियमित अर्थसंकल्पाच्या 1 टक्के योगदान देण्यावर सहमती दर्शवली होती.
या ठरावाशी कटीबद्धता राखत आणि पॅरिसमध्ये युनेस्को मुख्यालयात 26 ते 28 ऑक्टोबर 2021मध्ये भरलेल्या कॉन्फरन्स ऑफ पार्टीजच्या आठव्या सत्रात  झालेल्या ठरावानुसार भारत सरकारच्या क्रीडा आणि युवक व्यवहार मंत्रालयाने वर्ष 2022 मध्ये क्रीडाक्षेत्रातून अमली पदार्थ हद्दपार करण्यासाठी युनेस्कोच्या निधीत भारताच्या निर्धारित सहभागापेक्षा दुप्पट म्हणजे 72,124 अमेरिकन डॉलर्सचे योगदान दिले. भारत सरकारच्या क्रीडा आणि युवक व्यवहार मंत्रालयाने युनेस्कोच्या विनंतीवरून 2021 मध्ये प्रथम 28,172 अमेरिकन डॉलर्सचे योगदान युनेस्कोच्या निधीत जमा केले होते.
युनेस्कोने याबद्द्ल भारताचे आभार मानत क्रीडाक्षेत्रातून अमली पदार्थ हद्दपार करण्यासाठी भारत सरकारची कटीबद्धता आणि सातत्यपूर्ण प्रयत्नांची प्रशंसा केली आहे.
S.Kulkarni/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
इलेक्ट्रॉनिक्स आणि माहिती तंत्रज्ञान मंत्रालय
दूरसंचार विभागाच्या मुंबई परवाना सेवा क्षेत्राद्वारे इलेक्ट्रोमॅग्नेटिक फिल्ड किरणोत्सार आणि सार्वजनिक आरोग्य या विषयावर जागरूकता वेबिनारचे आयोजन
मुंबई परवाना सेवा क्षेत्राने एप्रिल 2021 ते मार्च 2022 या कालावधीत 1,493 बी टी एस यांची चाचणी केली आणि सर्व बी टी एस इलेक्ट्रोमॅग्नेटिक फिल्ड किरणोत्सार उत्सर्जन हे दूरसंचार विभागाच्या निर्धारितपातळीच्या अधीन असल्याचे आढळले आहे.
मोबाईल/सेल टॉवर्समधून उत्सर्जित होणाऱ्या निम्न पातळीच्या आयनीकरण न करणाऱ्या किरणोत्साराचा मानवी आरोग्यावर कोणताही दुष्परिणाम होत नाही: डॉ विवेक टंडन, न्यूरोसर्जरीचे वरिष्ठ सहाय्यक प्राध्यापक, एम्स, नवी दिल्ली
दूरसंचार विभाग , मुंबई परवानाकृत सेवा क्षेत्र  यांनी आज “इलेक्ट्रोमॅग्नेटिक फिल्ड उत्सर्जन आणि दूरसंचार टॉवर्स” या विषयावर जागरूकता वेबिनारचे आयोजन केले. स्वातंत्र्याच्या अमृत महोत्सवाचा एक भाग म्हणून ग्राहकांसाठी विश्वासार्ह दूरसंचार पायाभूत सुविधा निर्माण करण्यासाठी आणि मोबाईल टॉवर्सच्या इलेक्ट्रोमॅग्नेटिक फिल्ड सान्निध्याचा आरोग्यावर होणाऱ्या दुष्परिणामांबद्दलचे गैरसमज दूर करण्यासाठी आणि मोबाईल टॉवरच्या वाढत्या गरजेबद्दल जागरूक करण्यासाठी या सत्राचे आयोजन करण्यात आले होते.
2021-22 मध्ये आत्तापर्यंत, मुंबई परवानाकृत सेवा क्षेत्राने एप्रिल 2021 ते मार्च 2022 पर्यंत 1,493 बेस ट्रांसीव्हर स्टेशन्सची चाचणी केली आहे आणि सर्व बी टी एस इलेक्ट्रोमॅग्नेटिक फिल्ड किरणोत्सार हे दूरसंचार विभागाच्या नियमांनुसार अनुरूप आढळले आहेत. मोबाइल टॉवरच्या किरणोत्साराची सर्व माहिती दूरसंचार विभागाच्या संकेतस्थळावर https://dot.gov.in/journey-emf आणि पोर्टल http://tarangsanchar.gov.in/EMFportal वर उपलब्ध आहे, जिथे कोणताही नागरिक नाममात्र शुल्क भरून त्यांच्या परिसरातील कोणत्याही मोबाईल टॉवरच्या चाचणीसाठी विनंती करू शकतो.
दूरसंचार विभागाच्या मुंबई सेवा क्षेत्र विभागाचे वरिष्ठ उपमहासंचालक अश्वनी सलवान यांनी मोबाईल टॉवर्सचे महत्त्व आणि अखंड कनेक्टिव्हिटी प्रदान करण्यात दूरसंचार विभागाची भूमिका स्पष्ट केली. यासंदर्भातील शंकांचे निरसन करताना, ते पुढे म्हणाले, “सामाजिक-आर्थिक प्रगतीसाठी, दूरसंचार उद्योग हा कनेक्टिव्हिटीला चालना देण्यासाठी मोबाईल टॉवर्सचे मजबूत नेटवर्क प्रदान करून पाया तयार करतो.
उपमहासंचालक  हौशीला प्रसाद यांनी वेबिनारमधील विविध सत्रांचा आढावा घेत मुंबई परवानाकृत सेवा क्षेत्राची आकडेवारी सांगितली.
एम.के. जैन, संचालक  म्हणाले, “आम्ही ICNIRP अर्थात आयनीकरण न करणाऱ्या किरणोत्सार संरक्षण संदर्भातील आंतरराष्ट्रीय आयोगाने निर्धारित केलेल्या आणि जागतिक आरोग्य संघटनेने शिफारस केलेल्या नियमांपेक्षा 10 पट कठोर नियमांचे पालन करतो. दूरसंचार विभाग संपूर्ण भारतातील टॉवर्समधून इलेक्ट्रोमॅग्नेटिक फिल्ड उत्सर्जन पातळीचे सतत निरीक्षण करते आणि देशभरातील उत्सर्जन नियमांचे पालन सुनिश्चित करते.
दिल्लीच्या एम्स मधील न्यूरोसर्जरीचे वरिष्ठ सहाय्यक प्राध्यापक डॉ विवेक टंडन यांनीही आपला दृष्टीकोन सामायिक केला आणि ते म्हणाले, “मोबाइल टॉवर्सच्या किरणोत्सर्गाच्या आरोग्यावरील परिणामांसंदर्भातील वैज्ञानिक संशोधनानुसार, असे आढळून आले आहे की सेल टॉवर मधून कमी शक्तीच्या, आयनीकरण न करणाऱ्या किरणोत्साराचा मानवी आरोग्यावर कोणताही दुष्परिणाम होत नाही.
कार्यशाळेत सामान्य नागरिक, सरकारी अधिकारी, रहिवासी कल्याणकारी संघटना, विद्यार्थी, डॉक्टर, दूरसंचार सेवा प्रदाते, पायाभूत सुविधा पुरवठादार आणि इतर अधिकारी यांच्यासह 100 हून अधिक जण सहभागी होते.
माहिती आणि प्रसारण मंत्रालय
जागतिक वसुंधरा दिनानिमित्त 22 एप्रिल 2022 रोजी गोवा फिल्ड आउटरीच ब्युरोतर्फे विविध कार्यक्रमांचे आयोजन
गोवा, 21 एप्रिल 2022
माहिती आणि प्रसारण मंत्रालयांतर्गत गोवा फील्ड आउटरीच ब्युरो , गोवा उपजीविका मंच आणि गोवा राज्य ग्रामीण उपजीविका अभियान यांच्या संयुक्त विद्यमाने, 22 एप्रिल 2022 रोजी 'जागतिक वसुंधरा दिन' साजरा करत आहे. "कचऱ्यापासून संपत्ती" या विषयावर कार्यशाळा आणि "जागतिक वसुंधरा दिन" समारंभाच्या स्मरणार्थ "वसुंधरा संवर्धन" या विषयावर जादूच्या प्रयोगांचा कार्यक्रम करत मनोरंजनाच्या माध्यमातून जनजागृती केली जाणार आहे. “इन्व्हेस्ट इन अवर प्लॅनेट” ही यावर्षीच्या “जागतिक वसुंधरा दिनाची” संकल्पना आहे. या कार्यक्रमाचे उद्घाटन अखिल गोवा बचत गट संघटनेच्या अध्यक्ष सुलक्षणा सावंत करणार आहेत.
कार्यक्रमपूर्व प्रसिद्धीचा एक भाग म्हणून, FOB ने बिचोलीम तालुक्यातील स्वयंसहाय्यता गटांसाठी न्यूट्री गार्डन्सवर स्पर्धा आयोजित केली आहे. गोवा सरकारच्या कृषी विभागाचे माजी संचालक नेल्सन फिगेरेडोयांच्या नेतृत्वाखालील पॅनेलने न्यूट्री गार्डनला भेट दिली.
R.Aghor/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
विज्ञान आणि तंत्रज्ञान मंत्रालय
विज्ञान, तंत्रज्ञान, अभियांत्रिकी आणि गणित  क्षेत्रात करियर करण्यासाठी सर्व स्तरातील महिलांना जीवनाच्या विविध टप्प्यात विज्ञान आणि तंत्रज्ञान विभागाचा कार्यक्रम साहाय्यभूत
आंतरराष्ट्रीय महिला दिनाच्या निमित्ताने:
ईशान्य भारतातील शालेय विद्यार्थ्यांच्या गटाने भारतीय तंत्रज्ञान संस्था  गुवाहाटीला भेट दिली, आणि नासामधील वैज्ञानिकांची भेट घेत त्यांच्याशी संवाद साधला.
विज्ञान ज्योती नावाच्या एका कार्यक्रमाच्या माध्यमातून विद्यार्थ्यांना विज्ञान आणि तंत्रज्ञान आणि 3 डी प्रिंटिंग, बदलते इलेक्ट्रॉनिक्स, डिझाइन, पॉलिमर, सौर पेशी यासारख्या उदयोन्मुख तंत्रज्ञानाच्या विविध संधींची ओळख करून देण्यात आली.
विज्ञान आणि तंत्रज्ञान विभागाने  सुरु केलेला हा नवीन कार्यक्रम, तरुण मुलींना विज्ञानामधील रस वाढविण्यासाठी प्रोत्साहित करतो . डिसेंबर 2019 पासून 50 जवाहर नवोदय विद्यालयांमध्ये  हा कार्यक्रम यशस्वीरीत्या सुरु आहे . आणि आता 2021-22.या वर्षासाठी आणखी 50 जवाहर नवोदय विद्यालयांमध्ये या कार्यक्रमाचा विस्तार करण्यात आला आहे.
अनेक सामाजिक आणि मानसिकतेतील अडथळ्यांमुळे भारतातील विज्ञान , तंत्रज्ञान , अभियांत्रिकी आणि गणित क्षेत्रातील महिलांचा सहभाग प्रवेश स्तरापासून ते उच्च पातळीपर्यंत सर्वत्र मर्यादित राहिला आहे. व्यवस्थेतील अडथळे आणि रचनात्मक घटकांमुळे त्यांना शैक्षणिक आणि प्रशासकीय क्षेत्रात पुढे जाण्यासाठी आव्हानांचाही सामना करावा लागतो.
विज्ञान, तंत्रज्ञान, अभियांत्रिकी आणि गणित क्षेत्रात महिलांचा सहभाग वाढविण्यासाठी ,तरुण आणि हुशार मुलींना शोधून विज्ञान ज्योती कार्यक्रमाच्या माध्यमातून त्यांच्यामध्ये विज्ञानाबदल आवड निर्माण करायला सुरुवात केली आणि महिलांच्या भरभराटीसाठी आव्हानांना न जुमानता वातावरण तयार करणे ही डीटीएस कार्यक्रमाची वचनबद्धता आहे . द जेंडर ऍडव्हान्समेंट फॉर ट्रासनफॉर्मिंग इन्स्टिट्यूशन्स उपक्रम संस्थांमध्ये लिंग समानता आणण्याचा प्रयत्न करीत आहे. विज्ञान, तंत्रज्ञान, अभियांत्रिकी, गणित आणि औषध  क्षेत्रात महिलांसाठी सर्वसमावेशक आणि संवेदनशील दृष्टीकोन ठेवण्याच्या दृष्टीने परिवर्तन होण्यासाठी संस्थांसाठी जीएटीआय ने मार्गदर्शन सुरु केले आहे.
विज्ञान आणि तंत्रज्ञानाद्वारे विविध यंत्रणांच्या माध्यमातून लिंग समानता आणण्यासाठी विज्ञान आणि तंत्रज्ञान विभागाच्या वतीने सुरु करण्यात आलेल्या , महिला विशेष योजना या विज्ञान, तंत्रज्ञान, अभियांत्रिकी, गणित या क्षेत्रात महिलांची कारकीर्द घडविण्यासाठी आणि महिलांना सर्व स्तरावर आणि जीवनाच्या प्रत्येक टप्प्यात मार्गदर्शन करण्यासाठी पाठिंबा देतात.
आयुष मंत्रालय
आयुष मंत्री उद्या पुण्यात आदिवासी आरोग्य सेवेसाठी निसर्गोपचार प्रकल्पाचे उद्घाटन करणार
नवी दिल्ली, 1 ऑक्टोबर 2020
गांधी जयंतीनिमित्त, आयुष राज्यमंत्री  श्रीपाद येसो नाईक उद्या व्हिडिओ कॉन्फरन्सद्वारे पुणे येथील गोहेबुद्रुक येथील आदिवासी पाड्यात निसर्गोपचार रुग्णालयाचे उद्घाटन करणार आहेत. हा प्रकल्प या परिसरातील आदिवासी रूग्णांसाठी निसर्गोपचार आणि योग उपचार केंद्र म्हणून तसेच आदिवासी तरूणांना त्यांच्या आरोग्य पद्धतींमध्ये निसर्गोपचार आणि योग कौशल्ये समाविष्ट करणारे प्रशिक्षण केंद्र म्हणून काम करेल. हे केंद्र आदिवासींच्या आरोग्य पद्धतींचा अभ्यास करेल आणि आदिवासींच्या आरोग्य पद्धतींचा संग्रह विकसित करेल. महाराष्ट्राचे आदिवासी कल्याण मंत्री के.सी. पाडवी या कार्यक्रमात सहभागी होतील.
एनआयएन चे संचालक आणि एकात्मिक आदिवासी विकास प्रकल्प, गोडेगाव, पुणे चे प्रकल्प अधिकारी, यांच्यात झालेल्या करारानुसार ही आरोग्य सुविधा असून योग आणि निसर्गोपचार रुग्णालयाच्या स्थापनेसाठी आदिवासी शाळेची  ची जागा दिली आहे. या प्रकल्पात प्रतिकार क्षमता वाढवण्यासाठी निसर्गोपचार आणि योग उपचारांचा वापर करण्याचा विशेष आदेश आहे. हे निसर्गोपचार आणि योग कम प्रशिक्षण केंद्र देशातील उर्वरित राज्यांसाठी मॉडेल युनिट म्हणून काम करणे अपेक्षित आहे.
गोहेबुद्रुक नेचरोपॅथी रुग्णालयात 20 खाटांची क्षमता असून महिला आणि पुरुषांसाठी स्वतंत्र वॉर्ड, सुसज्ज योग सभागृह , आहार केंद्र व नैसर्गिक उपचारांचा समावेश आहे.
हे केंद्र प्रामुख्याने स्थानिक उपलब्ध स्त्रोतांद्वारे स्थानिक लोकांच्या पौष्टिक गरजांवर लक्ष केंद्रित करेल आणि नैसर्गिक उपचारांचा वापर करुन प्रतिकारक्षमता वाढवणारी आरोग्य सेवा देईल. आरोग्य सेवा केंद्र म्हणून काम करण्याबरोबरच तरूण आदिवासी पुरुष आणि महिलांना साध्या निसर्गोपचार उपचाराचे प्रशिक्षण दिले जाईल ज्यामुळे संपूर्ण समुदायाला दीर्घकाळ फायदा होईल. तसेच याद्वारे त्यांना स्वयं -रोजगार म्हणून तसेच निसर्गोपचार आणि योग केंद्र तसेच निरामय आरोग्य आणि स्पा उद्योगात रोजगार मिळवून देण्यास सक्षम बनवू शकेल.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
आर्थिक व्यवहार विषयक मंत्रिमंडळ समिती
इथेनॉल मिश्रित पेट्रोल कार्यक्रम राबवण्यासाठी सार्वजनिक क्षेत्रातील तेल विपणन कंपन्यांना इथेनॉलची खरेदी करता यावी यासाठीच्या प्रणालीला मंत्रिमंडळाची मंजुरी
नवी दिल्ली, 27 जून 2018
पंतप्रधान नरेंद्र मोदी यांच्या अध्यक्षतेखाली अर्थ विषयक केंद्रीय समितीने इथेनॉल मिश्रित पेट्रोल कार्यक्रम राबवण्यासाठी सार्वजनिक क्षेत्रातील तेल विपणन कंपन्यांना इथेनॉलची खरेदी करता यावी यासाठीच्या प्रणालीला मंजुरी दिली आहे.
आता 1 डिसेंबर 2018 ते 30 नोव्हेंबर 2019 या इथेनॉल पुरवठा कालावधीत 2018-19 या आगामी साखर हंगामासाठी अर्थविषयक केंद्रीय समितीने पुढील बाबी मंजूर केल्या आहेत:
सी हेवी मोलासीस  पासून मिळवलेल्या इथेनॉलची कारखान्याबाहेरील मूल्य 43.70 रुपये प्रति लिटर निश्चित करणे  याशिवाय जीएसटी आणि वाहतूक शुल्क देखील आकारले जाईल.
बी हेवी मोलासिस  आणि ऊसाचा रस यापासून मिळवलेल्या इथेनॉलचे मूल्य 47.49 रुपये प्रति लिटर निश्चित करणे . याशिवाय जीएसटी आणि वाहतूक शुल्क देखील आकारले जाईल.
इथेनॉलची किंमत 2018-19 साखर हंगामाच्या अंदाजित एफआरपीवर आधारित असल्यामुळे सरकारने जाहीर केलेल्या एफआरपी नुसार पेट्रोलियम आणि नैसर्गिक वायू मंत्रालय त्यात सुधारणा करेल.
2019-20 या इथेनॉल पुरवठा वर्षासाठी काकवी आणि साखरेच्या साधारण मूल्यानुसार पेट्रोलियम आणि नैसर्गिक वायू मंत्रालय त्यात सुधारणा करेल.
सर्व कारखाने या योजनेचा लाभ घेऊ शकतील आणि त्यातील बहुतांश ईबीपी कार्यक्रमासाठी इथेनॉलचा पुरवठा करू शकतील. इथेनॉल पुरवठादारांना किफायती मूल्य मिळाल्यामुळे ऊस शेतकऱ्यांची थकबाकी कमी होण्यास मदत मिळेल.
सी हेवी मोलासिस आधारित इथेनॉलमुळे इथेनॉलची उपलब्धता वाढेल . इथेनॉल मिश्रित पेट्रोलचे अनेक लाभ असून आयातीवर अवलंबून राहावे लागणार नाही, कृषी क्षेत्राला मदत होईल, पर्यावरण-स्नेही असेल, प्रदूषण कमी होईल आणि शेतकऱ्यांना अतिरिक्त उत्पन्न मिळेल.
सरकारने 2014 मध्ये इथेनॉलचे मूल्य अधिसूचित केले. यामुळे गेल्या चार वर्षात इथेनॉलच्या पुरवठ्यात लक्षणीय वाढ झाली आहे. सार्वजनिक क्षेत्रातील तेल कंपन्यांकडून इथेनॉलची खरेदी 2013-14 मधील 38 कोटी लिटर वरून 2017-18 मध्ये 140कोटी लिटरवर गेली आहे.
B.Gokhale/S.Kane/P.Malandkar
(Visitor Counter : 62
रेल्वे मंत्रालय
भारतीय रेल्वे आपल्या प्रवाशांना जागतिक दर्जाच्या सुविधा देण्यास वचनबद्ध
रेल्वेच्या 68,800 डब्यांमध्ये 2,45,400 जैविक शौचालये
आयएसओ : 14001 2019 – 20 मध्ये पर्यावरण व्यवस्थापन कार्यपद्धतीची अंमलबजावणीसाठी 200 रेल्वे स्थानके प्रमाणित
नवी दिल्ली, 5 जून 2020
जगातील सर्वोत्तम रेल्वे नेटवर्कच्या माध्यमातून आपल्या प्रवाशांना जागतिक दर्जाच्या सुविधा उपलब्ध करून देण्यास भारतीय रेल्वे वचनबद्ध आहे. स्वच्छ रेल्वे उपक्रम हाती घेऊन, स्वच्छ पर्यावरण आणि सहज प्रवासाचा अनुभव प्रवाशांना देण्यासाठी, भारतीय रेल्वेने स्वच्छ भारत अंतर्गत विविध पावले उचलली आहेत.
काही महत्त्वपूर्ण बाबी खाली सूचिबद्ध आहेत-
- 2019 – 20 या काळात 49,487 जैविक शौचालय 14,916 कोचेसमध्ये बसविण्यात आली आहेत. अशाप्रकारे एकूण 2,45,400 पेक्षा अधिक जैविक शौचालये 68,800 कोचेसमध्ये बसविण्यात आली आहेत, जी 100 % हून अधिक आहेत.
- 2 ऑक्टोबर 2019 च्या150 व्या गांधी जयंतीपासून प्लॅस्टिकच्या एकाही वस्तूचा वापर नाही
- 2019-20 मध्ये आयएसओ : 14001 पर्यावरण व्यवस्थापन कार्यपद्धतीच्या अंमलबजावणीसाठी 200 रेल्वे स्थानके प्रमाणित आहेत.
- आता 953 स्थानकांवर एकात्मिक यांत्रिकीकृत साफ सफाई करण्यात आली आहे.
- स्वच्छतेच्या मानदंडांबाबत प्रवाशांच्या मते जाणून घेण्यासाठी 2019-20 मध्ये 720 स्थानकांवर आम्ही त्रयस्थपणे सर्वेक्षण केले.
- राजधानी, शताब्दी, दुरान्तो आणि अन्य महत्त्वाच्या लांब पल्ल्याच्या मेल / एक्स्प्रेस यांसह सुमारे 1100 जोडी असलेल्या रेल्वे गाड्यांमध्ये स्वच्छता सेवा सुविधा  उपलब्ध आहे. जी प्रवासी डब्यांची स्वच्छता, स्वच्छतागृह, दरवाजे, येण्या-जाण्याची मधली रिकामी जागा यांची स्वच्छता प्रवासादरम्यानच करत असते.
- ओबीएचएस सेवा ही एसएमएस सुविधेवर अवलंबून आहे. सुमारे 1060 जोडीच्या गाड्यांना ‘कोच मित्र’सेवेअंतर्गत ही सेवा मागणीनुसार पुरविली जाते.
- वातानुकूलित डब्याच्या प्रवाशांना पुरविलेल्या ताग्याचे, कपडे धुण्याची गुणवत्ता सुधारण्यासाठी यांत्रिकी पद्धतीने चालणारी लॉन्ड्री उभारण्यात येत आहे. 2019-20 या आर्थिक वर्षात 8 यांत्रिकी पद्धतीने चालणाऱ्या लॉन्ड्री स्थापित करण्यात आल्या आहेत. 
- प्लॅस्टिकच्या वस्तूंचा वापर कमी करणे, पुनर्वापर करणे आणि प्लास्टिक नष्ट करणे या पद्धतीने स्थानकांवर जमा झालेला प्लॅस्टिकचा कचरा पर्यावरणपूरक पद्धतीने, तसेच झोनल रेल्वेने प्लॅस्टिक बाटल्यांसाठी क्रशिंग मीशन  बसविण्यासाठी सर्वसमावेशक धोरण मार्गदर्शक तत्त्वे आणली आहेत. सध्या भारतीय रेल्वेवरील अनेक जिल्हा मुख्यालय रेल्वे स्थानकांसह 229 स्थानकांवर सुमारे 315 पीबीसीएम बसविण्यात आल्या आहेत.
- 2019-20 मध्ये 81 ठिकाणी स्वयंचलित डबे धुण्याची यंत्रणा  स्थापित करण्यात आली आहे. .
- स्थानकांवर पाणी भरण्याचा वेळ वाचविण्यासाठी, जलद पाण्याची सुविधा 29 स्थानकांवर 2019 – 20 मध्ये स्थापित करण्यात आली आहे. 
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(